1. Biyyi Waliigaltee kana fudhate odeeffannoo harka isaa keessa seene eega qoratee booda akkaataa haalli isaa hayyamuun naannoo kutaa isaa keessatti kan argamuufi Keewwata 4 irratti kan eerame namicha yakka raawwateera jedhamee shakkame to'annoo jala oolchuu ykn tarkaanfii seera qabeessa biraa irratti fudhachuu qaba. To'annoo jala oolchuuniifi to'annoo seera qabeessa fudhachuun kun seera biyyattiirratti hundaawuun kan raawwatamu yammuu tahu, dhimmichi barbaachisaa tahee yoo argame ammas adeemsi biyya biraatiif dabarsanii kennuudhaa itti fufa.